Raġel ta’ 55 sena minn Raħal Ġdid ma ntlaqatx minn tal-anqas erba’ tiri ta’ arma tan-nar sparati lejh kmieni dalgħodu. Ir-raġel li huwa sid ta’ ħanut tal-merċa fi Triq San Ġużepp, f’Raħal Ġdid, kien fil-ħanut meta persuna jew persuni li s’issa għadhom mhux magħrufa sparaw tiri lejh. L-isparatura seħħet għall-ħabta tal-5.30 ta’ filgħodu. Mill-anqas ġew sparati erba’ tiri. Ħadd ma weġġa’. L-investigazzjonijiet tal-Pulizija għadhom għaddejjin u l-Maġistat tal-Għassa ħatar diversi esperti biex jgħinuh fl-inkjesta.